السلام عليكم
هاي القصيده من
اختيااار
בּــِـِـآرثْ●آلـآنـيـےــِـِقْ
فتاه البنفســــج
لى بعض النساء والرجال الذين
يخرجون الى المواكب الحسينينه
في ايام عاشوراء الحسين (ع)
فاتح بلوتوث عالموكب تفوت
والفرح گاعد أحسن طاربك
ألناس تتنطر شفاعه امن الحسين
وانته تتنطر بنات تخابرك
شويه أثگل من يمر اسم الحسين
لا تضل تحچي وتشاقي بصاحبك
أبد ما چنك رجل مثل الرجال
ياهو عالنسوان گلي الگالبك
عيب تلبس ضيگ وتحچي بدلال
عيب مثل الحرمه تاخذ حاجبك
هاي طف وفعلتك ضد الحسين
اويه عباس الكفيل تخاربك
وابو فاضل يظرب العاده الحسين
تخيل العباس بالطف ظاربك
عن حسين تبعدك هاي الأمور
والحسين الدربه صدگ طالبك
هذا حچيي وياك لتحسبه عتاب
أنه اريدن نفسك الي تعاتبك
أللعن الشيطان روح البس صحيح
وحارب النفس التريد تحاربك
أختك احسبهه التمر هسه عليك
احسبهه شعره ونابته اعله شواربك ؟؟؟
أدري راح ادگول أحچيلك تعال
ألذنب مو بينه صدگني محال
أدري يبن الناس بالرايح تگول
ألذنب نسوانه الينطن مجال
ليش يا نسوانه الگاعد يصير
هاي طف حسين مو يوم احتفال
ادگول عرض ازياء عدچن مو عزاء
ادورن الي يگلچن الله شهجمال
تمرن اعله الموكت تضحكن نشوف
وابو فاضل لا يمين اولا شمال
حجابچن منشوفه يتسمه حجاب
حجابچن صاير مثل لعب الجهال
عيونچن ما تنزل اگبال الشباب
للأسف هاذي بقايه الأحتلال
الحرمه چانت گبل تگعد عالتراب
من تشوف اعله الدرب تمشي الرجال
وهسه والله هواي مختلفه الأمور
الحرمه گام تصيح للزلمه تعال
ليش هسه اختلفت الدنيه أگول
راح انطيكم جواب الهل سؤال
لأن هسه الناس خبزتهه حرام
وخبزة الوادم گبل كلهه حلال
منقوول